Publication: Magyar Közlöny
Issue: MK-1998-19 (Year: 1998, Number: 19)
Era: 1990-2004
Section: A „… vtsz. alszám HR Alszámos Magyarázata” kifejezés a Vámtarifa Magyarázatról szóló, többször módosított 23/1990. (XII. 3.) PM rendeletnek
Paragraph Index: 728

2. Az olyan árucikkek, amelyek söröskorsó alakúak és relief vagy hasonló díszítésekkel ellátottak, de űrtartalmuk kevesebb, mint 0,2 liter, általában a 69.13 vtsz. alá tartoznak. 6912 00 10 Közönséges kerámia Az idetartozó termékek vas- és mésztartalmú agyagból (téglaföldből) készülnek. Ezek törésfelülete földszerű, matt és színes (általában barna, vörös vagy sárga). Törmelékük heterogén; fő tömegük szerkezetének jellegzetes nem homogén elemei (részecskék, zárványok, pórusok) 0,15 mm feletti méretűek. Ezek az alkotórészek tehát szabad szemmel is láthatók, továbbá porozitásuk (vízfelvételi koefficiensük) legalább 5 tömeg%. A porozitást a következő módszerrel kell megmérni: A vízfelvételi tényező meghatározása Cél- és fogalommeghatározás: A vizsgálat célja a kerámiai anyag vízfelvételi tényezőjének meghatározása. Ezt a tényezőt a kerámiai anyag kezdeti tömegének százalékában adják meg. A vizsgálati minták előkészítése és a vizsgálat lefolytatása: Minden vizsgált áruból legalább három mintadarabra van szükség. A mintákat ugyanazon termék mázas részéből kell venni, de nem lehet egynél több mázas felületük. A vizsgálati minták felülete kb. 30 cm2, maximális vastagságuk pedig, a mázréteget is beleszámítva 8 mm. 1998/19/II. szám Szárítsa a mintadarabokat kemencében 105 ˚C-on 3 órán át és exikátorban történt lehülésük után határozza meg azok tömegét (Wd) 0,05 g pontossággal. Ezután haladéktalanul merítse vízbe a mintákat oly módon, hogy azok ne érintkezzenek az edény aljával. Forralja azokat vízben 2 órán át, majd hagyja benne a vízben 20 óra időtartamra. Vegye ki a mintákat a vízből, és törölje le felületüket enyhén nedves ruhával. Szárítson ki minden bemélyedést vagy lyukat enyhén nedves, vékony ecsettel. Határozza meg a minták „nedves” tömegét (Ww). A mintadarab vízfelvételi tényezőjét úgy számítjuk ki, hogy annak tömegnövekedését 100-zal szorozzuk és osztjuk a száraz tömegével: Ww—Wd × 100 Wd Az eredmény meghatározása: A mintadarabok százalékban kifejezett vízfelvételi tényezőjének átlaga adja a kerámiai anyag vízfelvételi koefficiensét. 6912 00 30 Kőagyagáru Ezen alszám alá általában anyagában színes agyagból készült áruk tartoznak. Jellemző rájuk, hogy törött darabjaik tömörek és áttetszők, mivel olyan, viszonylag magas hőfokon égették ki, ahol az üvegesedés már előfordul. A legalább 3 mm vastagságú darabok átlátszóságát a következő módszerrel kell meghatározni: Átlátszósági vizsgálat Fogalommeghatározás: Egy tárgy körvonalainak sötét szobában láthatóaknak kell lenniük a 2—4 mm közötti vastagságú mintadarabon keresztül, amelyet 1350 és 1500 lumen közötti fényerejű fénycsóvát kibocsátó, dobozba épített új lámpától 50 cm-re helyeznek el. A lámpát 50 órai használat után cserélni kell. Vizsgálóberendezés (lásd az alábbi vázlatot): A vizsgálóberendezés belül matt fehérre festett doboz. Egyik végére szerelik a lámpát (A). A szemközti végén nyílást alakítanak ki, hogy a tárgy (B) körvonalai láthatók legyenek a vizsgált mintán (C) keresztül. A doboz méretei a következők: — hossza: a lámpa hossza plusz 50 cm, — szélessége és magassága: kb. 20 cm, — a nyílás átmérője: kb. 10 cm. Ezenkívül porozitásuk (vízfelvételi tényezőjük) 3 tömeg%-nál kisebb. A porozitást a 6912 00 10 alszám magyarázatában leírt módszerrel kell meghatározni. 6912 00 50 Cserépáru vagy finomkerámia 1998/19/II. szám Ide az olyan termékek tartoznak, amelyek válogatott agyagfajták keverékének kiégetésével nyernek („finomkerámia”), néha csillámmal, és változó mennyiségű krétával is keverik (keményfajansz, kevert fajansz, lágy fajansz). A fajansztermékeket a fehér vagy világos színű törési felület (enyhén szürkés, krém-, ill. elefántcsontszín), míg a finomkerámia termékeket a sárgától a barnáig vagy vörösesbarnáig terjedő színárnyalatú jellemzi. Törésfelületük finom szemcseszerkezetű, homogén; a fő tömegük szerkezetének jellegzetes nem homogén elemei (részecskék, zárványok, pórusok) 0,15 mm alatti méretűek. Ezek az alkotórészek tehát szabad szemmel nem láthatók. Ezenkívül porozitásuk (vízfelvételi tényezőjük) 5 tömeg%, vagy annál nagyobb. A porozitást a 6912 00 10 alszám magyarázatában leírt módszerrel kell meghatározni. 6912 00 90 Más Ide azok a termékek tartoznak, amelyek sem a vtsz. egyetlen más alszáma alatt támasztott, sem a porcelánra (69.11 vtsz) vonatkozó követelményeknek nem felelnek meg. 69.13 Szobrocska és más dísztárgy kerámiából Ide tartoznak a dísztálak is. Egy tál akkor tekinthető dísztálnak, ha egyidejűleg:

Source: https://magyarkozlony.hu/hivatalos-lapok/95b49585134094b0814f96b1403b888e98ef29e2/dokumentumok/a09255bacf2fcec21f186198cb87d852d73718de/letoltes